রাফায়েল নাদাল: দুই সেটে পিছিয়ে থাকা ম্যাচ জিতে ২১ তম গ্র্যান্ডস্ল্যাম শিরোপা অর্জন
অস্ট্রেলিয়ান ওপেনের ফাইনালে ২-০ তে পিছিয়ে পড়েও শেষ পর্যন্ত ৩-২ সেটে রাশান টেনিস তারকা দানিল মেদভেদেভকে হারিয়ে শিরোপা জিতেছেন স্পেনের রাফায়েল নাদাল।
মেলবোর্নে  রড লেভার অ্যারেনায় প্রায় পাঁচ ঘণ্টা ২৪ মিনিটের এই খেলায় শেষ  সেট নাদাল জিতে নেন ৭-৫ গেমে।
পাঁচ সেটে গড়ানো এই ম্যাচ চলে ৫ ঘণ্টার বেশি সময় ধরে - রড লেভার অ্যারেনার প্রায় ১৫ হাজার দর্শক চোখ ফেরাতে পারেননি খেলা থেকে, যদিও অস্ট্রেলিয়ায় ততক্ষণে ঘড়ির কাঁটা মধ্যরাত পেরিয়েছে।
আরসা প্রধান আতাউল্লাহর ভাই কক্সবাজারে গ্রেপ্তার, দাবি পুলিশের
বড় অভিযোগ ছাড়াই শেষ হল নারায়ণগঞ্জে অনেক আলোচনার ভোটগ্রহণ
অধিনায়ক হিসেবে ভিরাট কোহলি যেভাবে সর্বকালের সেরাদের একজন
নাদাল যেমন খেলায় ফিরে এসে মুগ্ধ করেছেন, তেমনি ২৫ বছর বয়সী দানিল মেদভেদেভ মুগ্ধ করেছেন তার ধৈর্য্য আর অধ্যবসায় দিয়ে - এই রাশান এর আগে কখনোই ৫ ঘণ্টা ধরে একটা টেনিস ম্যাচ খেলেননি।
একটা পর্যায়ে মনেই হচ্ছিল রাফায়েল নাদালের বোধহয় আর সুইস রজার ফেদেরার ও সার্বিয়ান নোভাক জকোভিচকে টপকে ২১তম গ্র্যান্ডস্ল্যাম জেতা হবে না।
কারণ অস্ট্রেলিয়ান ওপেনের ইতিহাসে ফাইনালে এর আগে কখনোই কোন টেনিস খেলোয়াড় দুই সেটে পিছিয়ে থেকে শিরোপা জেতেননি।
কিন্তু নাদাল চিরাচরিত ভঙ্গিতেই পিছিয়ে পড়েও ফিরে আসেন ম্যাচে ।
ফেদেরার ও জকোভিচের চেয়ে দুটি ফাইনাল কম খেলেই রেকর্ড ২১তম গ্র্যান্ডস্ল্যাম জিতলেন নাদাল।
প্রথম সেট ২-৬ গেমে হারেন, দ্বিতীয় সেটে এগিয়ে থেকেও ৬-৭ গেমে হারেন নাদাল।
এরপরের দুই সেট ৬-৪, ৬-৪ গেমে জিতে সমতায় ফেরেন রাফায়েল নাদাল।
পঞ্চম সেটে এসে রাফায়েল নাদাল ৭-৫ গেমে জিতে নেন ম্যাচ, জিতে নেন শিরোপা।
রোলাঁ গারোর অফিসিয়াল টুইটার পাতায় নাদালের ছবি পোস্ট করে ক্যাপশন দেয়- 'নেভার রাইট হিম অফ,' নাদালকে কখনো বাতিলের খাতায় ফেলতে নেই।
অস্ট্রেলিয়ান ওপেনে শেষবার নাদাল শিরোপা জিতেছিলেন ২০০৯ সালে, ১৩ বছর  পরে এসে ৩৫ বছর বয়সী নাদাল হারালেন ১০ বছরের ছোট মেদভেদেভকে।
১৩টি ফ্রেঞ্চ ওপেন
৪টি ইউএস ওপেন
২টি উইম্বলডন
২টি অস্ট্রেলিয়ান ওপেন

অস্ট্রেলিয়ান ওপেনের ফাইনালে ২-০ তে পিছিয়ে পড়েও শেষ পর্যন্ত ৩-২ সেটে রাশান টেনিস তারকা দানিল মেদভেদেভকে হারিয়ে শিরোপা জিতেছেন স্পেনের রাফায়েল নাদাল।